Waar het die lewe heen gegaan. Maar dit gemaklik so ons geniet.Die stasie het vir die eerste keer in my 13 Jaar 'n nuwe Voorsitter ons verwelkom vir Johan van der Merwe, Johan is reeds jare deel van Overvaal maar was altyd op die agtergrond. Sy insette was nog al die jare groot, maar nou het hy volle beheer oorgeneem. Die oorgang was maklik! Ons almal ken vir Johan, sy menswees en waardes en natuurlik waarvoor hy staan. Ons almal is bewus dat Johan en sy vrou 'n gedugte span is en werklik weet hoe besigheid werk.
Chrisna is al 'n geruime tyd deel van ons. En sy is in beheer van die kantoor bestuur. Stēphan janse van Rensburg is nuut by ons en het die eerste maand oorleef. Glo hy sal ook gelukkig wees. Welkom.
Die man het die mense in ekstase nog vóór hy sy mond oop maak. Hoe lekker was dit nie om in die gehoor te kon wees waar Gerrie na 'n hele klompie jare terug is op die verhoog nie! Gerrie bly net dáár, dit is jou tuiste. En was die mense bly! Ons ook natuurlik. Welkom terug.
En toe ontmoet ek natuurlik vir "Jan bloukaas".! Ons almal het iewers van die internet sensasie gehoor, maar nog nie noodwendig kennis gemaak nie. En ons het sommer dadelik aan die gesels geraak. Wel die nuwe album is oppad. En ek glo ons gaan 'n anderkant van die jongman sien met die produk. Hy vervaardig ook - en die hele "Ek like kaas bra" ding is inderwaarheid deel van die man se produk.
Dit wil vertel - dit bly by die mense. Ek het hom genooi om by ons te kom kuier vir die program kunstenaarsdebuut en ons sal julle kom vertel wanneer di plaasvind. Ek wag ook op sy nuwe enkelsnit , wat die mense reeds begin aanvra het.
Ek moet seker nou begin halt roep, maar ek werk deesdae nóú saam Karin by GSD, dit is die mense wat Overvaal Stereo se webtuiste by hou. Die webtuiste het vir 'n langruk in die hek geduik, siende Karin en die res van die span net kan doen wat vir hulle gesê word om te doen, maar na baie nagte se werk en skermskote neem , bekrap en terug stuur dink ek is ons nou op 'n hernuwings wenpad.
Stuur gerus vir my 'n e pos as jy 'n jakkalsie langs die pad raak loop dat ons dit kan regstel hier op die webtuiste.